พอดีเพื่อนผมตรวจสุขภาพประจำปีมีค่าตับ สูง ดังนี้ 1.SGOT 108 2.SGPT 145แบบนี้มีโอกาศเสี่ยงเป็นโรคอะไรได้บ้างครับ แต่เขา มีภูมิไวรัสตับอักเสบบี แล้ว และไม่พบเชื้อไวรัสตับอักเสบบี
สวัสดีค่ะ ค่า AST (SGOT) เป็นค่าเอมไซม์ Aspartate aminotransferase ค่าปกติในผู้ชาย คือ 8 - 46 U/L ดังนั้น หากตรวจได้ 108 ถือว่าสูงกว่าปกติค่า ALT (SGPT) เป็นค่าเอนไซม์ Alanine aminotransferase ค่าคือ 0 - 48 U/L ดังนั้น หากตรวจได้ 145 ถือว่าสูงกว่าปกติโดยค่า SGOT ที่สูงกว่าปกติ อาจเกิดจากสาเหตุ เช่น โรคตับอักเสบ (ซึ่งเกิดได้จากหลายสาเหตุ เช่น การติดเชื้อไวรัสตับอักเสบบี หรือซี การดื่มแอลกอฮอล์ ผลจากการทานยาต่างๆ รวมถึงอาหารเสริม สมุนไพร เป็นต้น) มีภาวะไขมันพอกตับ มีตับแข็ง มีเนื้องอกหรือโรคมะเร็งตับ มีโรคของกล้ามเนื้อต่างๆ เป็นต้นส่วนค่า SGPT ที่สูงกว่าปกติ ก็อาจเกิดจากสาเหตุ เช่นโรคตับอักเสบ จากสาเหตุต่างๆ ดังกล่าวไป ไขมันพอกตับ ตับแข็ง การมีเนื้องอกหรือเป็นโรคมะเร็งตับ เป็นต้นดังนั้น แนะนำควรไปพบแพทย์เพื่อตรวจหาสาเหตุ และรักษาตามสาเหตุค่ะ ทั้งนี้ แม้จะมีภูมิคุ้มกันต่อไวรัสตับอักเสบชนิดบีแล้ว แต่หากไม่เคยตรวจหาไวรัสตับอักเสบชนิดซี ก็ควรต้องตรวจดูด้วยค่ะ นอกจากนี้ หากมการดื่มแอลกอฮอล์เป็นประจำ ก็อาจเป็นสาเหตุที่ทำให้ค่าเอนไซม์ตับขึ้นได้ หรืออาจเกิดจากการทานยา อาหารเสริม สมุนไพร อย่างที่ได้กล่าวไปข้างต้น ดังนั้น ก็ควรงดการดื่มแอลกอฮอล์ทุกชนิด ไม่ทานอาหารเสริมและสมุนไพรต่างๆ ค่ะ